**Монгол Улсын Их Хурлын 2007 оны намрын ээлжит чуулганы Төрийн байгуулалтын  байнгын хорооны 2007 оны 12 дугаар сарын 04-ний өдөр (Мягмар  гараг)-ийн хуралдаан 17 цаг 25 минутад Төрийн ордны \"В\" танхимд эхлэв.**

Төрийн байгуулалтын байнгын хорооны дарга, УИХ-ын гишүүн Д.Дондог ирц, хэлэлцэх асуудлыг танилцуулж, хуралдааныг даргалав.

**Хуралдаанд ирвэл зохих 19 гишүүнээс 16 гишүүн ирж 84.2 хувийн ирцтэй байв.**

**Чөлөөтэй:**  Р.Бадамдамдин, С.Баярцогт, Д.Лүндээжанцан

**Хэлэлцэх асуудал:**

**Засгийн газрын гишүүнийг томилох тухай**

Хэлэлцэж буй асуудалтай холбогдуулан Нийгмийн хамгаалал, хөдөлмөрийн сайд Д.Дэмбэрэл, УИХ-ын Тамгын газрын зөвлөх Д.Насанжаргал, Төрийн байгуулалтын байнгын хорооны референт З.Нямцогт, зохион байгуулагч Д.Тунгалаг нар байлцав.

            Засгийн газрын гишүүнээр томилуулах тухай саналыг  Монгол Улсын Засгийн газрын гишүүн, Нийгмийн хамгаалал, хөдөлмөрийн яамны сайд Д.Дэмбэрэл танилцуулав.

            Уг асуудалтай холбогдуулан Улсын Их Хурлын гишүүн  С.Ламбаа, Э.Бат-Үүл нарын асуусан асуултад,  Монгол Улсын Ерөнхий сайд С.Баяр,  Улсын Их Хурлын гишүүн Д.Дондог, Д.Идэвхтэн, нэр дэвшигч Улсын Их Хурлын гишүүн М.Энхболд, Н.Энхболд нар хариулав.

            Улсын Их Хурлын гишүүн Ч.Содномцэрэн, Э.Бат-Үүл, С.Ламбаа, Л.Гүндалай, М.Энхсайхан  нар  нэр дэвшигчидтэй холбогдуулан санал хэлэв.

**Д.Дондог**: Засгийн газрын гишүүн, Монгол Улсын шадар сайдаар М.Энхболдыг томилуулах саналыг дэмжиж байгаа гишүүд гараа өргөнө үү.

Зөвшөөрсөн 15

Татгалзсан   1

Бүгд                16

Гишүүдийн олонхийн саналаар санал дэмжигдлээ.

Засгийн газрын гишүүн, Засгийн газрын Хэрэг эрхлэх газрын даргаар Н.Энхболдыг томилох саналыг дэмжиж байгаа гишүүд гараа өргөнө үү.

Зөвшөөрсөн 15

Татгалзсан   1

Бүгд                16

Гишүүдийн олонхийн саналаар санал дэмжигдлээ.

Олонхи болж Засгийн газрын гишүүнээр томилогдохоор нэр нь дэвшиж байгаа Улсын Их Хурлын гишүүн М.Энхболд, Н.Энхболд нарт Байнгын хорооны гишүүдийн зүгээс баяр хүргэж амжилт хүсэв.

Монгол Улсын Ерөнхий сайд С.Баяр товч үг хэлэв.

Улсын Их Хурлын чуулганы нэгдсэн хуралдаанд Байнгын хорооны санал, дүгнэлтийг Улсын Их Хурлын гишүүн Д.Дондог танилцуулахаар тогтов.

**Хуралдаан 18 цаг 30 минутад өндөрлөв.**

Тэмдэглэлтэй танилцсан:

ТӨРИЙН БАЙГУУЛАЛТЫН

БАЙНГЫН ХОРООНЫ ДАРГА                                                    Д.ДОНДОГ

Тэмдэглэл хөтөлсөн:

Хуралдааны нарийн бичгийн дарга                                           Д.ЦЭНДСҮРЭН